Ontsnap na die Sea Shack – Jonker Adventures
Ontsnap na die Sea Shack
On: Feb 06Author: Henry JonkerCategories: Avonture, Familie 5 Comments
Met die dat 2018 nie begin het soos ek gehoop het nie (eers Waterpokkies en toe die afsterwe van een van my kollegas), wou ek so gou moontlik weer aan die beweeg kom.
Met “beweeg” bedoel ek dat ek daar buite in die wêreld moet wees en goed gaan beleef en verken.
Met die dat Lian saam met ouma & oupa Vrystaat toe is, vir ŉ week, om vir sy oumagrootjie te gaan kuier, het ek gedink dit is tyd dat ek en Jean bietjie in die pad val Weskus toe.
Marli het ook van die geleentheid gebruik gemaak om al daai lekker dames afsprake (hare, naels, inkopies, wyn saam met vriendinne…) wat maar altyd ŉ effense gesukkel is met die jong knape na te kom.
Vrydagmiddag 1pm en Jean kan nie gou genoeg uit sy skoolklere kom nie. Laaste inkopies word gou gedoen voor ons vir Marli gaan groet by die werk (Star South). Alhoewel sy hartseer was om ons te sien gaan, het ek geweet sy het so naweek op haar eie nodig sonder ons 3 seuns (ok 2 seuns en 1 wat act soos ŉ seun…ek).
By Malmesbury klim ons op die N7 vir so 3km voor ons links draai op die R45.
Die pad is stil en Jean se opwinding het oorgespoel in sy verduideliking van ŉ kaskar wat hy graag wil bou. Toe ons Hopefield tref en die knapie nogsteeds van die kaskar praat het ek besef dit is tyd vir ŉ pitstop.
Paar km buite Hopefield glip ons by die Plaasmol & Route 45 Pub in vir ŉ koffie (ek) en Coke (Jean). Die geselsies van die kaskar het stil geword…puik.
Uiteindelik in Paternoster en links by die 4 rigting kom die smokkelaars krewe in die hande op ons afgepyl. Die een reken hy gaan ŉ 2 ton Cruiser skuif met sy kreef in sy hand en hardloop homself des-moers teen my spieëltjie. My moer meter is sommer skielik in die rooi. Soos ek uit klim maak ek my reg om die knaap met sy krewe te foeter.
Met ta op sy rug kon hy sien daar is nie veel bekommernisse in my oë rakende sy klein ligte ontmoeting met my voertuig nie en besluit dit is beter om ŉ toon te klap en te wag vir die volgende toeris.
By Cape Columbine Natuur Reservaat glip ons verby die Seekombuis Restaurant op pad Tietiesbaai toe. By die vurk draai ons regs en dan +/- 800m verder kom Sea Shack te voorskyn.
Was jare terug by dieselfde plek toe dit nog die Beach Camp was, maar dinge het baie verander met die nuwe eienaars. Die tente is verruil met 10 hout huisies, of shacks soos hulle dit noem. Elk het ŉ ongelooflike uitsig oor die see en alhoewel daar nie veel meer as ŉ bed en skoon beddegoed is nie, is daar niks meer wat jy nodig het nie.
Ek en Jean het ge-opt vir die tent opsie, of so het ons gedink toe ons bespreek het, maar die 3 x tente waarvan hul praat is ook gemaklike hout huisies in die vorm van ŉ tent met twee stretchers in elk. Hierdie is ŉ ander tipe kamp waaraan ons nie gewoond was nie, maar dit het ons glad nie gepla nie.
Die gemeenskaplike area is volledig toegerus met enige iets wat jy nodig het vir ŉ naweek weg van die huis. Jy moet net jou eie kos & drankies bring.
Beide is effe gatlam van die week en ons besluit om liewers die area om ons te verken en saam met die ander gaste om die vuur te kuier.
Saterdagoggend en meeste gaste is al vroeg op gewapen met koffie in die hand om nie die sonsopgang te mis nie.
Na ontbyt word daai “straight six” wakker gemaak en ons is die reservaat dieper in oppad Tietiesbaai toe.
My oorspronklike plan vir die naweek was dat ons by Tietiesbaai moes kamp, maar na al die negatiewe kommentaar oor veiligheid het ek besluit om dit liewers ŉ ander keer aan te pak as die vriende saam gaan. Wil nie kanse vat met my seun by my nie.
Na Tietiesbaai is die volgende stop die bekende Panty Bar by die hotel. Toe ons die bar in stap het daai seun van my hom bloedrooi geskaam toe hy sien waar die bar sy naam vandaan kry. Ontmoet ŉ local en gesels lekker oor die omgewing.
Na ŉ koue bier (x 1 natuurlik) gaan verken ons die Mosselbank area voor ons weer terugkeer reservaat toe.
By die hek draai ons onmiddellik regs by die Seekombuis restaurant in. Plek het nou nie van die beste reviews op Google nie, maar ons twee het ŉ great tyd daar gehad. Kos was puik en vir ŉ beter uitsig kan jy nie vra nie.
Laat middag en ons was weer terug by die Sea Shack betyds om vuur aan te steek en saam met die ander gaste te kuier. Altyd lekker om saam met nuwe mense te kuier en hul stories te hoor. Selfs Jean het ŉ maaitjie gemaak.
Sondagoggend en ons is vroeg uit die vere. Gaste word gegroet en ons is weer in die pad. Geniet ontbyt by die Skatkis Restuarant en kyk hoe die visserbote die see in verdwyn.
By Vredenburg draai ons links op die R399 Velddrif se rigting in – die tuiste van Bokkoms en natuurlik waar my niggie Elsabe woon.
Laas toe ons mekaar gesien het, was die omstandighede maar hartseer (afsterwe van my ma) so dit was lekker om bietjie by haar in haar tuisdorp te kuier. Terwyl Jean & Janus vas genael lê voor die Play Station gaan wys sy my die dorp bietjie. By Bokkomlaan kry ek die groot rede (Bokkoms) hoekom ek die draai gery het. Jean se eerste bekendstelling met Bokkoms is ŉ storie vir ŉ ander dag. Ek kan maar net lag haha.
Die dag het water begin trek en Marli het seker al begin wonder waar ons is.
Terug oor die brug draai ons links en volg die pad al langs die Berg Rivier tot by Hopefield. Van hier is dit slegs 100km en ons is terug by die huis.
Alhoewel ek dit baie geniet om saam met die hele familie te reis bly dit maar spesiaal om so af en toe alleen met die seuns weg te breek. Op sulke naweke waar ma nie saam is nie, is bad & tandeborsel opsionele aktiwiteite en word soms…99%…vergeet om te doen.
Tot die volgende keer.
Kliek hier vir meer foto’s van die naweek.
February 6, 2018 at 8:35 amReply
Hi Henry, dit is goed om te sien jou ondervinding by Sea Shack was goed an die naweek in ons omgewing ‘n genot.
Dankie dat jy Sea Shack gekies en ondervind het, hoop julle maak weer so.
Span Sea Shack.
February 6, 2018 at 10:55 amReply
Dankie Frank – was puik gewees.
February 6, 2018 at 10:37 amReply
Is jammer tietiesbaai het so verval, toe ons verlede jaar daar gaan kamp het, het ons maar ‘n nagwag ingekry van Vredenburg. Dan slaap ‘n man beter. Laat weet as jul weer wil gaan kamp daar en paar bemanningslede soek, ek gaan graag soontoe.
February 6, 2018 at 10:54 amReply
Actually hartseer dat dit daai reputasie gekry het. Lyk na ‘n fantastiese plek om te kamp so langs die see.
Sal so maak haha
February 6, 2018 at 12:03 pmReply
Lekker ouboet; klink of jy en Jean ‘n great trip gehad het!!
Leave a Comment to Frank Cancel comment
→ Kamp by Zevenputs
Camp Google & Posroete
On: Dec 19, 2019No Comments
Die jaar het einde se kant toe begin staan en almal...
Saam met ŉ Rolbos & ŉ knaap van Afrika
On: Oct 27, 201910 Comments
Wanneer laas het jy saam met twee wildvreemde families...
Klein Karoo kuier…soms chaos
On: Oct 14, 20193 Comments
Sover is hierdie een van daai gat-oor-kop jare en dit...
Family man | Hubby to @marlijonker | Wanna-be adventurer | Passionate about Africa & its people | Part 2 of our 48-hour adventure is now on YouTube
Always great meeting up with this #DigitalGuru, #O
I have received a couple request about the kitchen
Just as you thought you doing well during Stage 8
It was a matter of time before a new truck (smalle
Not sure why I am rock steady at the bottom and th
What a privilege to share this amazing sunset in t
Big shout out to this old bugger, @paul_laas, and
Just two dudes with their little dudes enjoying a
Roaming through the #boland vineyards with #Tigger
Bring on those sunny days. This is going to be on
This is a modification I was pondering for a long
At last, Episode 2 of our 48 hour adventure in the
Christmas came early and the boys are ecstatic for
Our #wheelbagproject for #TiggerTheCruiser is comi
New YouTube upload, Episode 1 of our 48 hour adven
Just two boys and a guy acting like a boy having s
It is views like these that inspire me to look pa
Enjoyed sharing the stage as a guest speaker with some leading digital experts such as @Warrick_Kernes & sporting l… https://t.co/Jab2j8RGUW12 hours ago
Look forward to my sit down with @ECom_ZA and chatting all things #digital and the power of #emailmarketing… https://t.co/Nky7cxh6rDyesterday
RT @JohnMcGrathMB: Doing Good is Good for Everyone. #ThursdayMotivation #Wellness #ThursdayThoughts #Believe #thursdaymorning https://t.c…yesterday